CELEX: 32011D0362
Language: lv
Date: 2011-06-17 00:00:00
Title: 2011/362/Euratom: Padomes Lēmums ( 2011. gada 17. jūnijs ) par Hochtemperatur-Kernkraftwerk GmbH (HKG) kopuzņēmuma statusa pagarināšanu

23.6.2011   
            
            
               LV
            
            
               Eiropas Savienības Oficiālais Vēstnesis
            
            
               L 163/24
            
         PADOMES LĒMUMS
   (2011. gada 17. jūnijs)
   par Hochtemperatur-Kernkraftwerk GmbH (HKG) kopuzņēmuma statusa pagarināšanu
   (2011/362/Euratom)
   EIROPAS SAVIENĪBAS PADOME,
   ņemot vērā Eiropas Atomenerģētikas kopienas dibināšanas līgumu un jo īpaši tā 49. pantu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Ar Lēmumu 74/295/Euratom (1) Padome no 1974. gada 1. janvāra uz 25 gadiem nodibināja kopuzņēmumu Hochtemperatur-Kernkraftwerk GmbH (“HK”).
            
         
               (2)
            
            
               
                  HKG mērķis bija Vācijas Federatīvajā Republikā, Untropā (Unnas rajonā), uzbūvēt, aprīkot un ekspluatēt atomelektrostaciju ar jaudu aptuveni 300 MWe.
            
         
               (3)
            
            
               Atomelektrostacija darbojās no 1987. līdz 1988. gadam, bet 1989. gada 1. septembrī tehnisku un ekonomisku sarežģījumu dēļ to slēdza.
            
         
               (4)
            
            
               No 1989. gada 1. septembraHKG mērķis ir bijis īstenot atomelektrostacijas ekspluatācijas izbeigšanas programmu līdz aizsargietvēruma izveidošanas posmam un vēlāk īstenot droši ietverto kodoliekārtu uzraudzības programmu.
            
         
               (5)
            
            
               Lēmumā 92/547/Euratom (1992. gada 16. novembris) par Kernkraftwerklingen GmbH kopuzņēmuma statusa pagarināšanu (2) Padome atzina, ka Kopienā nav līdzvērtīgu programmu un ka šo programmu īstenošana ir svarīga, jo tās sniedz noderīgu pieredzi kodolrūpniecībai un sekmē Kopienas atomenerģijas nozares turpmāko attīstību.
            
         
               (6)
            
            
               Lai sasniegtu izvirzīto mērķi, HKG lūdza no 1999. gada 1. janvāra pagarināt tā kopuzņēmuma statusu.
            
         
               (7)
            
            
               Ar Lēmumu 2002/355/Euratom (3) Padome pagarināja HKG kopuzņēmuma statusu līdz 2009. gada 31. decembrim, lai HKG varētu pabeigt ekspluatācijas izbeigšanas un uzraudzības programmu, jo īpaši samazinot tā finanšu slogu.
            
         
               (8)
            
            
               Pagarinājuma termiņš atbilda Vācijas Federatīvās Republikas, Ziemeļreinas–Vestfālenes federālās zemes, HKG un tā dalībnieku starpā noslēgtās vienošanās HKG darbību finansēšanai termiņam.
            
         
               (9)
            
            
               Ar 2010. gada 26. aprīļa vēstuli HKG ir lūdzis atkārtoti pagarināt tā kopuzņēmuma statusu vēl uz 25 gadiem, lai sasniegtu savus mērķus.
            
         
               (10)
            
            
               
                  HKG kopuzņēmuma statusa pagarināšanai būtu jādod HKG iespēja pabeigt ekspluatācijas izbeigšanas un uzraudzības programmu, jo īpaši samazinot tā finanšu slogu.
            
         
               (11)
            
            
               Vācijas Federatīvās Republikas, Ziemeļreinas–Vestfālenes federālās zemes, HKG un tā dalībnieku starpā noslēgtā vienošanās HKG darbību finansēšanai ir spēkā tikai līdz 2017. gada 31. decembrim.
            
         
               (12)
            
            
               Tāpēc HKG kopuzņēmuma statuss būtu jāpagarina par tādu pašu laikposmu,
            
         IR PIEŅĒMUSI ŠO LĒMUMU.
   1. pants
   1.   Ar šo kopuzņēmuma statusu Līguma, ar ko dibina Eiropas Atomenerģijas kopienu, izpratnē, kurš piešķirts Hochtemperatur-Kernkraftwerk GmbH (HKG), pagarina par astoņiem gadiem, sākot no 2010. gada 1. janvāra.
   2.   HKG mērķis ir īstenot Vācijas Federatīvajā Republikā, Untropā (Unnas rajonā), esošās atomelektrostacijas ekspluatācijas izbeigšanas programmu līdz aizsargnožogojuma izveides posmam un vēlāk īstenot nožogoto kodoliekārtu uzraudzības programmu.
   2. pants
   Šis lēmums ir adresēts dalībvalstīm un HKG.
   
      Luksemburgā, 2011. gada 17. jūnijā
      
         
            Padomes vārdā –
         
            priekšsēdētājs
         
         CZOMBA S.
      
   
   
      (1)  OV L 165, 20.6.1974., 7. lpp.
   
      (2)  OV L 352, 2.12.1992., 9. lpp.
   
      (3)  OV L 123, 9.5.2002., 53. lpp.